Coba ceritain soal Ratko Mladić dalam bahasa jawa

Ratko Mladić (Sirilik Serbia: Ратко Младић, ) (lair12 Maret, 1942) iku Kepala Staf Tentara Républika Srpska (VRS) (Tentara Serbia Bosnia]]) sajeroning perang ing Bosnia-Herzegovina taun 1992 - 1995.

Mladić dikenal minangka jèndral militèr paling dhuwur déning Pangadilan kriminal tilas nagara Yugoslavia ing Den Haag kang magepokan karo pangepungan Sarajevo taun 1992 - 1995 lan "pambantaéan Srebrenica" marang 8,300 wong Bosniak Muslim ing 11 Juli, 1995 ing Srebrenica.

Saiki isih ana préntah nangkep internasional marang Mladić miturut aturan nomer 61 saka ICTY kang nyimpulaké yèn ana dhasar kang kalebu akal kanggo percaya yèn dhèwèké ngayahi tindak kriminal magepokan karo genosida. Pamaréntah Amérikah Sarékat wis nawani bebungah $5 yuta kanggo nyekel dhèwèké lan Radovan Karadžić. Ing 11 Oktober 2007, pamaréntah Serbia mbiwara yèn €1 yuta bakal diwènèhké marang kang bisa mènèhi informasi kanggo bisa nyekel Ratko Mladić.

Dunungé Ratko Mladić nganti saiki isih durung diweruhi.